Οι διεθνείς καλεσμένοι του Resistance Festival 2017 μας μιλούν | Δρόμος της Αριστεράς\nΑρχική δρόμος της αριστεράς Οι διεθνείς καλεσμένοι του Resistance Festival 2017 μας μιλούν\nΟι διεθνείς καλεσμένοι του Resistance Festival 2017 μας μιλούν\nΌσκαρ Λόπεζ Ριβέρα, σύμβολο του αγώνα του Πουέρτο Ρίκο\nΝα τολμάμε να βρίσκουμε ουσιαστικό νόημα στη ζωή μας\nΟ Όσκαρ Λόπεζ Ριβέρα, ηγέτης και σύμβολο του κινήματος για την Ανεξαρτησία του Πουέρτο Ρίκο από τις ΗΠΑ, πέρασε 36 χρόνια στις αμερικανικές φυλακές (εκ των οποίων τα περισσότερα σε καθεστώς πλήρους απομόνωσης). Είχε καταδικαστεί για «ανταρσία» σε ισόβια κάθειρξη, παρόλο που δεν βαρυνόταν με καμία πράξη βίας… Απελευθερώθηκε μόλις τον περασμένο Μάιο, σε ηλικία 74 ετών, αφού επί δεκαετίες αρνούνταν να δηλώσει μετάνοια ώστε να του απονεμηθεί χάρη. Η πρώτη δήλωσή του μόλις αποφυλακίστηκε είναι χαρακτηριστική του αγωνιστικού πνεύματος που πάντα είχε και έχει: «Τίποτα δεν κοστίζει η αγάπη προς την πατρίδα. Αυτό που κοστίζει είναι να τη χάσεις». Τα τελευταία χρόνια η κοινότητα του Resistance Festival πήρε μέρος στο διεθνές κίνημα για την απελευθέρωσή του, ενώ στο περσινό φεστιβάλ το πορτορικάνικο κίνημα εκπροσωπήθηκε από την πανεπιστημιακό Ντέμπορα Σαντάνα – που θα είναι και φέτος μαζί μας! Καθώς οι πάμπολλες υποχρεώσεις του Όσκαρ Λόπεζ Ριβέρα, αλλά και αντικειμενικά προβλήματα (με αποκορύφωμα τον καταστροφικό τυφώνα που σάρωσε το Πουέρτο Ρίκο…), δεν του επιτρέπουν να είναι μαζί μας, μας έστειλε το παρακάτω μήνυμα:\nΣυντρόφισσες και σύντροφοι του Resistance Festival,\nΕπιτρέψτε μου να ξεκινήσω διαβεβαιώνοντάς σας ότι, για όσους από εμάς τολμάμε να αντιστεκόμαστε και να αγωνιζόμαστε, το τελικό επιστέγασμα των μακροχρόνιων μόχθων μας θα είναι η νίκη. Η ζωή μας διδάσκει ότι ο αγώνας ποτέ δεν τερματίζεται, ποτέ δεν σταματά. Αλλά μας διδάσκει και κάτι ακόμη: ότι, για να βιώσουμε την εμπειρία του, πρέπει πρώτα να ανακαλύψουμε τόσο το στόχο του όσο και το νόημά του. Με την ευκαιρία αυτού του σύντομου μηνύματος, θα ήθελα επίσης να στείλω τον επαναστατικό χαιρετισμό μου στον Μανόλη Γλέζο, έναν άνθρωπο-υπόδειγμα πατριωτισμού. Πρέπει να τολμάμε να αγωνιζόμαστε, να τολμάμε να νικάμε. Και, πάνω απ’ όλα, να τολμάμε να βρίσκουμε ουσιαστικό νόημα στη ζωή μας.\nΑντιστεκόμενος και αγωνιζόμενος, σας χαιρετώ!\nΌσκαρ Λόπεζ Ριβέρα\nΚάρλος Λατούφ, βραζιλιάνος σκιτσογράφος\nΗ αντίσταση είναι αναγκαία περισσότερο από ποτέ\nΟ Κάρλος Λατούφ γεννήθηκε το 1968 στα προάστια του Ρίο ντε Τζανέιρο, στη Βραζιλία, και ζει στο Πόρτο Αλέγκρε. Σκιτσογράφος και ακτιβιστής, έχει γίνει παγκόσμια γνωστός για τα σκίτσα και την υποστήριξή του στα κινήματα που ξετυλίγονται σ’ όλο τον κόσμο τα τελευταία χρόνια. Με ταλέντο και καυστικότητα σκιτσάρει για την κατάσταση στην Παλαιστίνη, τη Βραζιλία, την Ελλάδα, την Τουρκία, τη Μέση Ανατολή, τις ΗΠΑ, τη Λατινική Αμερική και για πολλές άλλες χώρες και περιοχές, όπου διεξάγονται αγώνες. Με τον ίδιο τρόπο σχολιάζει και τα διεθνή γεγονότα, με ιδιαίτερη ευαισθησία γύρω από την επιθετικότητα του βορειοαμερικανικού και ευρωπαϊκού ιμπεριαλισμού αλλά και την υποκρισία της διεθνούς κοινότητας.\nΤα σκίτσα του δεν θα τα βρείτε τόσο στα επίσημα ΜΜΕ όσο σε χιλιάδες ιστοσελίδες και μπλογκ του διαδικτύου που αναφέρονται σε κινήματα και σε εναλλακτικά μέσα ενημέρωσης. Και είναι τέτοια η επίδραση της δουλειάς του που έχει ενοχλήσει πολλούς, ιδιαίτερα σιωνιστικούς κύκλους αλλά και «επιφανείς» της διεθνούς κοινότητας και του βραζιλιάνικου πολιτικού κατεστημένου. Δεν είναι τυχαίο άλλωστε ότι μέχρι και ο πρώην γ.γ. του ΟΗΕ Κόφι Ανάν έχει κριτικάρει την «προκλητικότητα του έργου του».\nΗ κατάσταση στην Ελλάδα δεν είναι εύκολη, όπως και στην Βραζιλία, στην πατρίδα μου, όπως και στον υπόλοιπο κόσμο. Σε καιρούς που η ελευθερία του λόγου και τα ανθρώπινα δικαιώματα μοιάζουν σαν έννοιες περασμένων ετών, σε καιρούς που η δημαγωγία και η τυχοδιωκτική ρητορική της άκρας δεξιάς κερδίζει ολοένα και περισσότερο έδαφος, η αντίσταση είναι περισσότερο από ποτέ αναγκαία. Για αυτό και είμαι πολύ χαρούμενος που θα πάρω μέρος στο Resistance Festival 2017.\nΚάρλο Φορμέντι, πολιτικός αναλυτής και συγγραφέας\nΝα επανέλθουμε στην κεντρικότητα του εθνικού ζητήματος\nΟ Κάρλο Φορμέντι είναι Ιταλός πολιτικός αναλυτής, δημοσιογράφος και συγγραφέας του βιβλίου La variante populista (Η εκδοχή του λαϊκισμού). Η άποψή του παρουσιάζει ιδιαίτερο ενδιαφέρον καθώς είναι από τους λίγους που πιάνουν το ζήτημα του λαϊκισμού με έναν ιδιαίτερο, αριστερό και καθόλου προκατειλημμένο τρόπο. Ο Κ. Φορμέντι αναφέρει στο βιβλίο του: «Καταλαβαίνω ότι είναι δύσκολο να το χωνέψουμε, αλλά είναι ξεκάθαρο ότι τα τελευταία χρόνια η Αριστερά (όλες οι εκδοχές της!) “δώρισε” στους δεξιούς λαϊκισμούς την εκπροσώπηση των συμφερόντων των κατώτερων τάξεων, ικανοποιημένη με την διαχείριση συμφερόντων και δικαιωμάτων ατόμων και μειονοτήτων που ανήκουν στις μορφωμένες μεσαίες τάξεις, ενώ μόνο οι λαϊκισμοί της αριστεράς επεδίωξαν να “ισιώσουν το πηδάλιο”. Το να αποδεχθείς την πρόκληση του λαϊκισμού σημαίνει να κατανοήσεις ότι είναι αδύνατον να αντιταχθείς στο παγκόσμιο κεφάλαιο χωρίς να παλέψεις για να ξανακερδηθεί η λαϊκή κυριαρχία, η οποία με τη σειρά της συνεπάγεται την ανάκτηση της εθνικής κυριαρχίας.»\nΔέχτηκα με μεγάλη ευχαρίστηση την πρόσκληση από την Οργανωτική Επιτροπή του Resistance Festival που μου ζήτησε να συμμετέχω στη φετινή διοργάνωση. Θεωρώ αυτή την πρόσκληση σαν μία τιμή και μία ευκαιρία να αποτίσω έναν φόρο τιμής στους ηρωικούς αγώνες του ελληνικού λαού ενάντια στη δικτατορία του παγκοσμιοποιημένου και χρηματοπιστωτικού καπιταλισμού. Θεσμοί όπως η Ε.Ε. και η ΕΚΤ – που ηγεμονεύονται από τον γερμανικό ιμπεριαλισμό και λειτουργούν για το σχέδιο του «Ορντοφιλελευθερισμού» – στοχεύουν στην καταστροφή της δημοκρατίας και στην απαλλοτρίωση της κυριαρχίας από τους λαούς.\nΣ’ αυτά τα πλαίσια πιστεύω ότι οι αντικαπιταλιστικές αριστερές παγκοσμίως χρειάζεται να επανέλθουν –στα ίχνη του Λένιν, του Σαμίρ Αμίν και του επαναστατικού μαρξισμού της Λατινικής Αμερικής– στην κεντρικότητα του εθνικού ζητήματος μπροστά από τον ταξικό αγώνα. Επιπλέον, πιστεύω ότι χρειάζεται να ερμηνεύσουμε τη λαϊκιστική μορφή που παίρνει η προλεταριακή αντίσταση στις νεοφιλελεύθερες πολιτικές σε πολλές χώρες – Λατινική Αμερική, Ηνωμένες Πολιτείες, Νότια Ευρώπη κλπ. – υπό το φως των κατηγοριοποιήσεων του Γκράμσι όπως το κοινωνικό μπλοκ, η ηγεμονία και ο πόλεμος θέσεων.\nΈλενα Σίαν, μαρξίστρια ακαδημαϊκός\nΠρέπει να βρούμε πως να νικάμε\nΗ Έλενα Σίαν είναι μαρξίστρια ακαδημαϊκός, ιστορικός επιστημών, καθώς και συγγραφέας επιστημών επικοινωνίας, πολιτικής και φιλοσοφίας. Παρακολούθησε στενά τα γεγονότα των τελευταίων ετών και έγραψε το βιβλίο The Syriza Wave (Το κύμα του ΣΥΡΙΖΑ). Στο βιβλίο της περιγράφονται σε αδρές γραμμές η Ελλαδική κατάσταση και κυρίως τα γεγονότα που σημάδεψαν το μόρφωμα του ΣΥΡΙΖΑ και η μεταμόρφωσή του από «έναν ορίζοντα ελπίδας σε μία δίνη απελπισίας», όπως περιγράφει η ίδια.\nΓιατί αντίσταση; Κοιτάζοντας τον κόσμο, υπάρχουν τόσα πράγματα που είναι τόσο άδικα, τόσο απαράδεκτα, τόσο εξοργιστικά. Υπάρχει η ακραία ανισότητα στη διανομή του πλούτου στον κόσμο, η υποβάθμιση της δημοκρατίας στην πολιτική διακυβέρνηση, η επίθεση στις κατακτήσεις των προοδευτικών δυνάμεων σε μέρη όπως η Βενεζουέλα και η Ελλάδα, ο παραλογισμός της προεδρίας Τραμπ. Υπάρχουν τόσα πολλά να αντισταθείς. Όλες αυτές οι φρικαλεότητες, που απαιτούν πολλούς αγώνες, έχουν την ρίζα τους στη φύση του ίδιου του παγκόσμιου συστήματος, ενός συστήματος ανακατανομής πόρων από τους κάτω στους πάνω, απογύμνωσης του δημόσιου τομέα προς το συμφέρον του ιδιωτικού τομέα, πιέζοντας όλο και περισσότερο τη διαδικασία συσσώρευσης μέσω του εκδιωγμού.\nΓιατί ένα φεστιβάλ αντίστασης; Για να γιορτάσουμε τη δύναμη της ανάλυσής μας να δούμε πέρα από τις απάτες της εποχής μας, την ικανότητά μας να συνεχίσουμε τις μάχες μας παρά τις τόσες ήττες, την αλληλεγγύη μας, καθώς παίρνουμε δύναμη από τους εαυτούς μας και ο ένας από τον άλλο για να κάνουμε ο,τι χρειάζεται να γίνει.\nΠου καλύτερα από την Αθήνα για να γιορτάσουμε την αντίσταση; Είναι το μέρος με τόσο μακρά ιστορία τεράστιων αντιστάσεων στις καταπιεστικές δυνάμεις, το μέρος μιας πολύ πρόσφατης «έκρηξης» και μιας πολύ πικρής ήττας. Η ελληνική αριστερά έξαψε τη φαντασία της διεθνούς αριστεράς (και ξεπέρασε την υπάρχουσα αριστερά) και αύξησε την αίσθηση των δυνατοτήτων μας σε μια περίπλοκη και δύσκολη ιστορική περίοδο. Τώρα οι περισσότεροι κοιτάζουν αλλού για μια τέτοια έμπνευση καθώς προσπαθούν να βρουν ένα νέο μονοπάτι προς το αύριο. Ο Σύριζα ήταν ένας ορίζοντας ελπίδας. Τώρα είναι μία δίνη απελπισίας.\nΑκόμα κοιτάζω προς την Ελλάδα. Έχω δει την απογοήτευση, την κατάθλιψη, την απελπισία, τη διασπορά των δυνάμεων. Αλλά υπάρχει ακόμη αντίσταση. Είναι διάσπαρτη και υποβαθμισμένη και θλιβερή. Η αντίσταση δεν είναι πλέον απλά εναντίον του παγκόσμιου συστήματος και της τρόικας, αλλά και κατά της κυβέρνησης που εσείς βάλατε στην εξουσία, ενάντια στο κόμμα που εσείς οικοδομήσατε. Είναι μια πικρή και δύσκολη αντίσταση και ένας φόρος τιμής σε όσους βρίσκουν ακόμη το κουράγιο και τη δύναμη να επιμείνουν.\nΦέτος στην εκατονταετηρίδα της Οκτωβριανής, της θριαμβευτικής, της ανησυχητικά επίμονης και της τελικώς νικημένης επανάστασης, πρέπει να σκεφτούμε τι θα χρειαστεί για να νικήσουμε στους καιρούς μας. Τόση πολλή δύναμη και πλούτους έχουν συσσωρευτεί εναντίον μας. Ξέρουμε πως να διαμαρτυρόμαστε και να αντιστεκόμαστε, αλλά πρέπει να βρούμε πως να νικάμε, πως να απαλλοτριώσουμε τους απαλλοτριωτές σε αυτές τις πιο περίπλοκες εποχές, πως να μετατοπίσουμε την ισορροπία δυνάμεων σε παγκόσμια κλίμακα. Πρέπει να πάρουμε πίσω τον κόσμο που μας έχουν κλέψει!\nΝτέμπορα Σαντάνα, ακαδημαϊκός και ακτιβίστρια\nΓιατί συμμετέχω στο φετινό φεστιβάλ\nΗ Ντέμπορα Σαντάνα είναι συνταξιούχος Πανεπιστημιακή καθηγήτρια Σπουδών Γεωγραφίας και Εθνών του Mills College της Καλιφόρνια. Ακτιβίστρια για την απελευθέρωση και την ανεξαρτησία της πατρίδας της, του Πουέρτο Ρίκο. Συμμετείχε και πέρυσι στο Resistance Festival, όπου μέσα από την ομιλία της αναδείχθηκαν τα πολλά κοινά σημεία της πολιτικής και οικονομικής κατάστασης της Ελλάδας με το Πουέρτο Ρίκο.\nΧαιρετισμούς και αλληλεγγύη από το Πουέρτο Ρίκο. Τον περασμένο χρόνο μοιράστηκα μαζί σας το πώς η χώρα μου, ένα έθνος της Λατινικής Αμερικής και της Καραϊβικής, είναι αποικία των Ηνωμένων Πολιτειών από την εισβολή του 1898. Περιέγραψα τις διάφορες φάσεις της εκμετάλλευσης που οδήγησαν σε μία οικονομική κρίση δεκαετίας η οποία επιβαρύνεται με ένα παράνομο δημόσιο χρέος που είναι αδύνατο να αποπληρωθεί. Κατά τη διάρκεια του Resistance Festival 2016 η κυβέρνηση των ΗΠΑ ενέκρινε ένα νόμο για τη δημιουργία ενός Συμβουλίου Φορολογικού Ελέγχου, το οποίο θα ενεργούσε ως μη εκλεγμένος άμεσος κυβερνήτης στο Πουέρτο Ρίκο, εγκρίνοντας ή απορρίπτοντας προϋπολογισμούς και αγνοώντας τους τοπικούς νόμους που παρεμποδίζουν την αποστολή τους: να επιβάλουν τη λιτότητα στον λαό και τις δημόσιες υπηρεσίες, να ιδιωτικοποιήσουν τους εθνικούς πόρους και να εξασφαλίσουν την αποπληρωμή του χρέους στους δανειστές, ιδίως στα αρπακτικά της Γουόλ Στριτ που έχουν αγοράσει το μεγαλύτερο μέρος του χρέους.\nΑπό πέρσι το Συμβούλιο Φορολογικού Ελέγχου – αποκαλούμενο στα ισπανικά ως «Χούντα Φορολογικού Ελέγχου», αλλά στο Πουέρτο Ρίκο απλώς ονομάζεται «Η Χούντα» – έχει θεσμοθετήσει πολιτικές οι οποίες θα είχαν νόημα μόνο εάν δεν προσπαθούσαν να «σώσουν» το Πουέρτο Ρίκο, αλλά να διαλύσουν τη χώρα μας. Αύξησαν τη μηνιαία πληρωμή που θα πρέπει να καταβάλει το Πουέρτο Ρίκο για τα έξοδά τους από 2 σε 5 εκατομμύρια δολάρια, απέρριψαν τον προϋπολογισμό της κυβέρνησης και ζήτησαν περισσότερες περικοπές στις υπηρεσίες, στις δουλειές και στις συντάξεις. Ανακήρυξαν το Πουέρτο Ρίκο ως μία ειδική «περιοχή (αποικία) χρεωκοπίας» και τώρα ένας Αμερικανός δικαστής πτώχευσης από τη Νέα Υόρκη ετοιμάζεται να αποφασίσει τι υπηρεσίες μπορεί να παρέχει το Πουέρτο Ρίκο, τι πρέπει να πουλάμε, και ποιους δανειστές πρέπει να αποπληρώσουμε πρώτους. Την ίδια στιγμή οι λακέδες της τοπικής κυβέρνησης πέρασαν νέους νόμους που ποινικοποιούν τη διαφωνία και τις διαμαρτυρίες και το αμερικανικό σύστημα φυλακών επέλεξε μια νεαρή διαδηλώτρια – μία φοιτήτρια ονόματι Νίνα Ντροθ – ως δοκιμαστική περίπτωση για δαιμονοποίηση από τα μίντια και κακομεταχείριση στις φυλακές, ενώ περιμένει την καταδίκη της για τις υποτιθέμενες πράξεις της κατά τη διάρκεια της μαζικής πορείας της Πρωτομαγιάς στο Πουέρτο Ρίκο.\nΘέλω επίσης να σας αναφέρω μερικά καλά νέα: πέρσι πολλοί από εσάς συμμετείχατε σε μια σειρά από κινητοποιήσεις για την υποστήριξη της απελευθέρωσης από τις φυλακές των ΗΠΑ του Όσκαρ Λόπεζ Ριβέρα, ο οποίος τότε είχε φυλακιστεί για 35 χρόνια, αγωνιζόμενος για την ανεξαρτησία του Πουέρτο Ρίκο. Μόλις δύο μέρες πριν φύγει από τον Λευκό Οίκο, ο Πρόεδρος Ομπάμα υπέγραψε τελικά τα έγγραφα για την απελευθέρωσή του. Ο Όσκαρ επέστρεψε στην πατρίδα και από τις 17 Μαΐου είναι και σωματικά όσο ελεύθερος ήταν πάντα πνευματικά. Ευχαριστώ πολύ για την αλληλεγγύη την οποία όλοι εσείς εκφράσατε κατά τη διάρκεια αυτής της μακράς εκστρατείας! Υπάρχουν, φυσικά, πολλά περισσότερα να ειπωθούν για την ιστορία καταπίεσης και αντίστασης του Πουέρτο Ρίκο. Ελπίζω να τα μοιραστώ όλα αυτά και πολλά ακόμα μαζί σας στο Resistance Festival 2017!


Gus's Fresh Jerky (Olancha, Καλιφόρνια) - Κριτικές\nOlancha: Όλα τα εστιατόρια Gus's Fresh Jerky: Εστιατόρια στην περιοχή\nOlancha: Όλες οι δραστηριότητες Δραστηριότητες κοντά σε: Gus's Fresh Jerky\nGus's Fresh Jerky, Olancha - Κριτικές\nΗνωμένες Πολιτείες Καλιφόρνια California Desert Olancha Olancha Αξιοθέατα Gus's Fresh Jerky\n14 κριτικές Νο 1 από 2 στην κατηγορία δραστηριότητες για: Olancha Καταστήματα με είδη δώρων και συγκεκριμένα είδη, Ψώνια 580 State Hwy 395, Olancha, CA 93549+1 760-764-2822Ιστότοπος\nΣας ευχαριστούμε για τη βαθμολογία σας Η κριτική έγινε: 17 Μαΐου 2017 Ryan C, Μάντσεστερ, Ηνωμένο Βασίλειο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 14 κριτικέςΕξαιρετικό44%Πολύ καλό28%Μέτριο14%Ανεπαρκές0%Πολύ κακό14%ΤΟΠΟΘΕΣΙΑ 580 State Hwy 395, Olancha, CA 93549\nΕΠΙΚΟΙΝΩΝΙΑ Ιστότοπος +1 760-764-2822Βελτίωση αυτής της καταχώρισηςΑυτό το αξιοθέατο είναι κατάλληλο για όλες τις ηλικίες;Ναι Όχι Άγνωστο Αυτή η δραστηριότητα θα ήταν καλή επιλογή για μια ζεστή μέρα;Ναι Όχι Άγνωστο Πρόκειται για ένα αξιοθέατο που δεν πρέπει να χάσει κανείς;Ναι Όχι Άγνωστο Είναι αυτό το αξιοθέατο ένα κρυφό διαμαντάκι ή γενικά κάτι το ασυνήθιστο;Ναι Όχι Άγνωστο Αυτό το αξιοθέατο αποτελεί καλό σημείο για πικνίκ;Ναι Όχι Άγνωστο Αυτό το αξιοθέατο προσφέρεται για επίσκεψη κατά τον μήνα του μέλιτος;Ναι Όχι Άγνωστο Αυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Είναι αυτό το αξιοθέατο συναρπαστικό, ασυνήθιστο ή ριψοκίνδυνο;Ναι Όχι Άγνωστο Απαιτεί αυτό το αξιοθέατο έντονη σωματική δραστηριότητα (πεζοπορία ή σκάλες);Ναι Όχι Άγνωστο Αυτή η δραστηριότητα θα ήταν καλή επιλογή για μια κρύα μέρα;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (14)Βαθμολογία ταξιδιωτών Εξαιρετικό2Πολύ καλό2Μέτριο0Ανεπαρκές0Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (5)Αγγλικά (13)Ιταλικά (1)Γλώσσα Ελληνικά (5)Αγγλικά (13)Ιταλικά (1)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRyan CΜάντσεστερ, Ηνωμένο Βασίλειο15484Η κριτική γράφτηκε 17 Μαΐου 2017 μέσω κινητής συσκευής Φανταστική τρυφερότηταΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSusan MΣαν Μπερναρντίνο, Καλιφόρνια1Η κριτική γράφτηκε 15 Ιουνίου 2016 μέσω κινητής συσκευής Το Best σπασμωδικά ποτέΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιnone761Ridgecrest, Καλιφόρνια1Η κριτική γράφτηκε 11 Ιανουαρίου 2015 TerrbleΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιItsallaboutm11Η κριτική γράφτηκε 16 Οκτωβρίου 2014 BEST σπασμωδικής ποτέΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGerald M10955Η κριτική γράφτηκε 3 Φεβρουαρίου 2013 Καταπληκτικό τις νευρικέςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαRanch House Cafe138 κριτικές 1,51 χλμ μακριά Alabama Hills Cafe and Bakery506 κριτικές 37,07 χλμ μακριά Still Life Cafe118 κριτικές 61,28 χλμ μακριά Olancha Cafe'5 κριτικές 2,66 χλμ μακριά Κοντινά αξιοθέαταCerro Gordo Mines7 κριτικές 26,32 χλμ μακριά Alabama Hills557 κριτικές 37,76 χλμ μακριά Fossil Falls32 κριτικές 38,73 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Gus's Fresh Jerky και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή


Μάγοι και μαγεία στην αρχαία Ελλάδα | Φαιναρέτη\nΣτοιχεία ξένα προς το φωτεινό ελληνικό πνεύμα. Μυστικιστικές ανατολικές επιδράσεις. Γλώσσα άξεστων και ενασχόληση κατωτέρων στρωμάτων. Η οργή τον Ιπποκράτη για τους αγύρτες. Απίστευτο μίσος και φρικτές κατάρες των εξορκιστών.\nΗ ΑΠΟΘΕΩΣΗ της λογικής και η αίσθηση του μέτρου και της αρμονίας είναι δύο από τα βασικά χαρακτηριστικά γνωρίσματα του αρχαίου ελληνικού πολιτισμού. Σε αντίθεση με τη μυστηριακή Ανατολή της Αιγύπτου, της Περσίας και της Βαβυλώνας, που ήταν γεμάτη μαγικές πρακτικές, μυστηριακές λατρείες και απόκρυφες δοξασίες, η αρχαία Ελλάδα, όπως έφθασε στον σύγχρονο κόσμο, μέσα από τα κείμενα των αρχαίων συγγραφέων, είναι ο κόσμος του δήμου και της αγοράς, των ελεύθερων πολιτών που συνδιαλέγονται κάτω από το φως του ολόλαμπρου ελληνικού ουρανού, τόσο ξένος με τις τελετές της νύχτας που γίνονταν στην Ανατολή.\nΑυτή όμως η αρχαία Ελλάδα της λατρείας του λόγου και της ελεύθερης σκέψης, της ανάπτυξης των επιστημών, της άνθησης της φιλοσοφίας, της ποίησης και της ιστορίας είναι η μία πλευρά που έφθασε σε μας, μέσα από τα κείμενα των μεγάλων Ελλήνων κλασικών συγγραφέων και τις μελέτες των κορυφαίων ελληνιστών από την Αναγέννηση ως τις μέρες μας. Κάτω από αυτήν υπάρχει μια άλλη Ελλάδα ενός κόσμου σκοτεινού και άγριου, των απλών ανθρώπων -συχνά περιθωριακών και απόκληρων της κοινωνίας- που κάνουν ξόρκια και επικλήσεις στους δαίμονες, καταφεύγοντας σε μάγους και μάγισσες, όπως ακριβώς στην αρχαία Αίγυπτο και στη Βαβυλώνα.\nΟι μαρτυρίες για τη μαγεία\nΓια τη διερεύνηση αυτού του σκοτεινού κόσμου της ελληνικής αρχαιότητας, τα μοναδικά μέσα, στα οποία ουσιαστικά\nμπορεί να βασιστεί κάποιος είναι οι μαγικοί πάπυροι, οι πινακίδες και τα φυλαχτά. Μαγικοί ονομάστηκαν από τους επιστήμονες όλοι εκείνοι οι πάπυροι που περιέχουν μαγγανείες, μαγικές ρήσεις, ύμνους και τελετουργίες και προέρχονται από την ελληνική ή τη ρωμαϊκή Αίγυπτο. Γραμμένοι στην ιερογλυφική ή την κοινή αλεξανδρινή γραφή της εποχής, χρονολογούνται κυρίως στους πρώτους μετά Χριστόν αιώνες, χωρίς αυτό να σημαίνει πως η ενασχόληση με τη μαγεία δεν απαντάται πριν από την εποχή των Πτολεμαίων ή των Ρωμαίων αυτοκρατόρων. Πηγές της εποχής αναφέρουν ότι στην αρχαιότητα υπήρχαν πολλές συλλογές μαγικών κειμένων που κατεστράφησαν ηθελημένα. Σύμφωνα με τις Πράξεις των Αποστόλων, στην Έφεσο κάηκαν πολλά βιβλία μαγείας, ενώ, κατά τον Σουητώνιο, δύο χιλιάδες μαγικοί κύλινδροι είχαν την ίδια τύχη, το 13μ.Χ.: ένα ολοκαύτωμα, που έλαβε ακόμη μεγαλύτερες διαστάσεις μετά την επικράτηση της χριστιανικής θρησκείας.\nΦανταστική απεικόνιση αιγυπτιακού ναού. Από την Αίγυπτο προέρχονταν «μαγικοί» πάπυροι, πινακίδες και φυλαχτά που χρονολογούνται κυρίως στους πρώτους μετά Χριστόν αιώνες. (Πηγή: Περιοδικό Ιστορία Εικονογραφημένη, τεύχος 405, άρθρο «Μάγοι και Μαγεία στην αρχαία Ελλάδα», Τζίνα Καλυβιώτου, σελ. 71)\nΟι μεγάλοι της αρχαίας διανόησης δεν είχαν την παραμικρή σχέση\nμε άτομα που στρέφονταν στον εξώκοσμο και το υπερφυσικό.\nΑριστερά: Η Δήμητρα και η Κόρη (Περσεφόνη), οι δυο μεγάλες ελευσίνιες θεές εικονίζονται στο ανάγλυφο αυτό μαζί με τον Τριπτόλεμο (Αθήνα, Εθνικό Αρχαιολογικό Μουσείο, 440· 430 π.Χ.). (Πηγή: Περιοδικό Ιστορία Εικονογραφημένη, τεύχος 405, άρθρο «Μάγοι και Μαγεία στην αρχαία Ελλάδα», Τζίνα Καλυβιώτου, σελ. 72)\nΔεξιά: Η κορυφαία μορφή μάγισσας στην Αρχαία Ελλάδα είναι η Μήδεια. Εδώ εικονίζεται να σφάζει ένα από τα παιδιά της. (Μουσείο Λούβρου, Παρίσι). (Πηγή: Περιοδικό Ιστορία Εικονογραφημένη, τεύχος 405, άρθρο «Μάγοι και Μαγεία στην αρχαία Ελλάδα», Τζίνα Καλυβιώτου, σελ. 73)\nΗ τρίτη πηγή για τις μαγικές πρακτικές της ελληνικής αρχαιότητας, τα φυλαχτά, ήταν ελάσματα, δαχτυλίδια, κοσμήματα και σφραγίδες, κατασκευασμένα συχνά από χρυσάφι και πολύτιμους λίθους. Οι γιατροί της αρχαιότητας χρησιμοποιούσαν πολύτιμους λίθους για να θεραπεύσουν ορισμένες ασθένειες, ενώ ως όργανα μαγείας, οι λίθοι έφεραν εγχάρακτες επιγραφές με ακατάληπτα σύμβολα και γράμματα και θρησκευτικές ή μυστηριακές παραστάσεις.\nΣτα κείμενα και στις επιγραφές των μαγικών παπύρων και πινακίδων είναι ολοφάνερες οι επιδράσεις από την αιγυπτιακή και τη χαλδαϊκή μαγεία, ενώ δεν λείπουν και στοιχεία συνδεόμενα με την ιουδαϊκή παράδοση. Για τον αρχαίο κόσμο, η Αίγυπτος θεωρούνταν πηγή κάθε απόκρυφης διδασκαλίας, ενώ η αιγυπτιακή θρησκεία ήταν διαποτισμένη από πλήθος μυστικιστικά και μαγικά στοιχεία. Σύμφωνα με έναν πανάρχαιο μύθο που αναφέρεται και από τον Πλάτωνα, στον «Φαίδρο», ο Αιγύπτιος θεός Θωτ, μαζί με τη γραφή και όλους τους κλάδους των επιστημών και των τεχνών ανακάλυψε και τη μαγεία, ενώ ο ίδιος θεωρείται ο\nπρώτος μάγος, καθώς γνώριζε να προφέρει τις μαγικές φράσεις με τον απαιτούμενο τόνο.\nΟι ελληνικοί μαγικοί πάπυροι βρίθουν αναφορών στις δοξασίες και στις θρησκευτικές πρακτικές των Αιγυπτίων, ενώ αναφέρονται συνεχώς σε αιγυπτιακές θεότητες, όπως τον Άμμωνα, τον Άνουβι, τον Σέραπι, τον Χνουμ, τον Φθα και τον Θωτ. Πολύ συνηθισμένη είναι και η αναφορά σε αιγυπτιακούς μύθους, με χαρακτηριστικό παράδειγμα διάφορες μαγγανείες που περιλαμβάνουν το πνίξιμο μικρών ζώων και συνδέονται ρητά με τον μύθο του Όσιρι που πνίγηκε από τον Σηθ και εγκαταλείφθηκε μέσα σε ένα φέρετρο, στο έλεος των κυμάτων.\nΟι μαγικές πινακίδες ήταν μολυβένια ελάσματα,\nμε χονδροειδή χάραξη καρφωμένα με καρφιά.\nΕκτός από την Αίγυπτο, τεράστιες ήταν και οι επιρροές από την αρχαία Βαβυλώνα. Στην αρχαία Ελλάδα, οτιδήποτε είχε σχέση με μαγεία, αστρολογία ή μαντική θεωρούνταν τέχνη καθαρά χαλδαϊκή. Ιερείς, μάγοι και αστρολόγοι, καταγόμενοι από τη Βαβυλώνα ή παριστάνοντας μερικές φορές τους Χαλδαίους συνδέονταν με την καλλιέργεια των απόκρυφων επιστημών.\nΑλλά και ο ιουδαϊσμός έφερε τις δικές του εκφράσεις και επικλήσεις, οι οποίες είναι διάχυτες στα συνδεόμενα με τη μαγεία ελληνικά κείμενα της αρχαιότητας. Ονόματα, τα οποία εξαιρετικά συχνά συναντώνται στους ελληνικούς μαγικούς παπύρους, είναι το «Μπαζύμ» (μια αραμαϊκή έκφραση που σημαίνει «εν ονόματι του»), το «Ελοαίος» που είναι το όνομα του θεού των Εβραίων και το «Αδωνάι», το οποίο προέρχεται από την Παλαιά Διαθήκη και σημαίνει «ο Θεός μου».\nΣτους ελληνικούς μαγικούς παπύρους, τα ονόματα του Ορφέα και του Απόλλωνα συνυπάρχουν με αυτά του Φθα, του Ζωροάστρη και του Μωυσή. Υπάρχει επίσης εξελληνισμός των ονομάτων των ξένων θεών, καθώς ο Άμμων αποκαλείται Ζευς, ο Ώρος Απόλλωνας, η Βαστ Άρτεμις, η Ίσις Σελήνη ή Εκάτη, ο Φθα Ήφαιστος κ.λπ.\nΟι μαγικές πινακίδες παρουσιάζουν επίσης ένα μείγμα ελληνικών και εξωτικών στοιχείων, αλλά χαρακτηρίζονται από περισσότερη ομοιογένεια. Και στις πινακίδες υπάρχει βέβαια πληθώρα θεοτήτων, όμως το πάνθεο είναι λιγότερο σύνθετο από εκείνο των μαγικών παπύρων. Στην Ασία, για παράδειγμα, γίνεται επίκληση στη Δήμητρα, στην Κόρη και στον Πλούτωνα. Στη Συρία αναφέρονται η Ανάγκη, η Γαία και το Άγιο Πνεύμα. Στην Αίγυπτο, η Γαία, η Εκάτη, ο Ερμής, η Κόρη, η Περσεφόνη και ο Πλούτων, ενώ στην κυρίως Ελλάδα, όπως στην Αχαΐα, περιοχή όπου έχουν βρεθεί πολλές μαγικές πινακίδες, οι ελληνικές θεότητες, όπως ο Ερμής, η Περσεφόνη και ο Πλούτων συνυπάρχουν με τον Σηθ, τον Όσιρι και τον Άνουβι.\nΣτα φυλαχτά, κυρίως στους εγχάρακτους λίθους, κυριαρχεί η ανάμειξη στοιχείων καθαρά ελληνικών με στοιχεία αιγυπτιακά. Ελληνικές θεότητες, όπως ο Ασκληπιός, η Εκάτη, ή Νέμεσις και ο Κρόνος συνυπάρχουν με μορφές από το αιγυπτιακό πάνθεο. Χαρακτηριστικό παράδειγμα ένα μεγάλο κομμάτι από ίασπι. Στη μία όψη του υπάρχει τριπλή παράσταση της Εκάτης, ενώ στην άλλη διακρίνονται επτά μορφές, δύο από τις οποίες ταυτίζονται με τον Άννουβι και τον Σέραπι.\nΕίναι προφανές ότι στην περίπτωση της μαγείας δεν υπήρχαν κλειστά σύνορα, καθώς οι μαγικές πρακτικές διαχέονταν από τόπο σε τόπο, σε μια ευρύτατη περιοχή, η οποία εξαπλωνόταν από τις παρυφές του περσικού κράτους ως τη Δυτική Μεσόγειο και από τον Εύξεινο, στον Βορρά ως την Αίγυπτο και την Παλαιστίνη, με αποτέλεσμα τα ελληνικά στοιχεία να μπολιάζονται και να επηρεάζονται καθοριστικά από τη μυστικιστική Ανατολή.\nΟι ελληνικοί πάπυροι βρίθουν αναφορών στις δοξασίες και στις\nθρησκευτικές πρακτικές των Αιγυπτίων.\nΗ Σιμαίθα, η οποία αναφέρεται σε ένα από τα ειδύλλια του Κώου ποιητή του 3ου αιώνα π.Χ. Θεόκριτου, είναι επίσης μάγισσα, η οποία χρησιμοποιεί την τέχνη της για να ξανακερδίσει την καρδιά του Δέλφη, του εραστή της που την έχει εγκαταλείψει, πριν από 12 μέρες. «Τώρα τα μάγια βάζω μπρος για να τον δέσω. Κι αν με πικραίνει έτσι δα, στ’ αλήθεια, μα τις Μοίρες, του Άδη την πόρτα σίγουρα θα χτυπήσει. Τέτοια μες στο σακούλι μου φαρμάκια έχω κρυμμένα, που ένας ξένος μου τα ‘μαθε από την Ασσυρία», λέει η πληγωμένη νεαρή γυναίκα, η οποία προτίθεται να χρησιμοποιήσει την τέχνη της, ακόμη και για να σκοτώσει τον άπιστο εραστή.\nΓια το θέμα της μαγείας, οι μεγάλοι ιστορικοί της αρχαιότητας αποδείχθηκαν λακωνικοί, αν όχι εντελώς σιωπηλοί. Ο Ηρόδοτος κάνει εκτενή αναφορά στους μάγους του περσικού βασιλείου, αλλά δεν αναφέρει τίποτε για Έλληνες μάγους, ενώ ο Διόδωρος ο Σικελιώτης αναφέρει τον μύθο της Μήδειας, κόρης της Εκάτης, που διδάχθηκε την τέχνη της σύνθεσης των θανατηφόρων δηλητηρίων από τη μητέρα της, ενώ θεωρεί μάγους και τους Ιδαίους Δακτύλους, πρώτους κατοίκους της Κρήτης, οι οποίοι έφθασαν στο νησί από τη Φρυγία.\nΠλάτων και μάγοι\nΗ ελληνική φιλοσοφική σκέψη, βασισμένη στη λατρεία της λογικής, φαίνεται φυσικά εντελώς α συμβατή με τη μαγεία. Παρ’ όλα αυτά, οι Έλληνες φιλόσοφοι ασχολήθηκαν με τις μαγικές πρακτικές, καταδικάζοντας τες βέβαια απερίφραστα, τις περισσότερες φορές. Κατά τον Ντοντς, ο Πλάτων διασταύρωσε γόνιμα την παράδοση του ελληνικού ορθολογισμού με μαγικές-θρησκευτικές ιδέες που οι πιο απομακρυσμένες ρίζες τους ανήκουν στον βόρειο σαμανιστικό πολιτισμό.\nΤον 4ο αιώνα π.Χ., εποχή που έζησε ο Πλάτων, το ορθολογιστικό πνεύμα του 5ου αιώνα είχε αρχίσει να υποχωρεί και οι μαγικές-μυστηριακές λατρείες γνώριζαν μεγάλη διάδοση. Η λατρεία του Ασκληπιού είχε γίνει ιδιαίτερα δημοφιλής, ενώ συγχρόνως διαδίδονταν οι οργιαστικές λατρείες της Κυβέλης, του Άττι και του Άδωνι. Μέσα σε αυτό το κλίμα, ο Πλάτων νιώθει να έλκεται αλλά και να απωθείται συγχρόνως από τον χώρο της μαγείας. Αποδέχεται τις ταφικές τελετές που επιδιώκουν να προκαλέσουν την παρέμβαση των νεκρών στις υποθέσεις των ζωντανών, αλλά συγχρόνως καταδικάζει τη χρήση των φίλτρων και τις μαγγανείες. Γνωρίζοντας τον αισχρό χαρακτήρα της μαγείας, ο Πλάτων καταδικάζει τους μάγους σε πολλά κείμενα του. Στην «Πολιτεία» του αναφέρει: «Εξάλλου, αγύρτες και μάντεις πηγαίνουν στ’ αρχοντικά των πλουσίων, τους πείθουν πως έχουν από τους θεούς κάποια δύναμη, που την παίρνουν με θυσίες και γητέματα να θεραπεύουν κάθε άδικη πράξη που έκαμαν αυτοί, οι πλούσιοι ή οι προγονοί τους. Και αν θέλει κανείς να τιμωρήσει κανέναν εχθρό του με μικρή δαπάνη, μπορούν να βλάψουν τον δίκαιο και τον άδικο, γιατί, καθώς λένε, κατορθώνουν να πείθουν τους θεούς να τους εξυπηρετούν».\nΗ αντίθεση ανάμεσα στον ορθολογισμό που χαρακτήριζε την αρχαία ελληνική διανόηση και στο εξωπραγματικό στοιχείο του κόσμου της μαγείας φαίνεται καθαρά στη σκληρή επίθεση του κορυφαίου γιατρού της αρχαιότητας, Ιπποκράτη, εναντίον των μαγικών πρακτικών, κυρίως αυτών που χρησιμοποιούνταν για τη θεραπεία της επιληψίας, της ιερής νόσου των αρχαίων, μιας αρρώστιας, που κατά τον Ιπποκράτη δεν χρειάζεται ούτε αγιοποίηση ούτε απατεώνες: «Όσοι πρώτοι θεώρησαν αυτή τη νόσο ιερή, ήταν κατά τη γνώμη μου ό,τι είναι σήμερα οι μάγοι, οι εξαγνιστές, οι αγύρτες, οι απατεώνες. Χρησιμοποιώντας σαν μανδύα και σαν πρόσχημα το θείο, οι άνθρωποι αυτοί, για να μη γίνει φανερή η αμάθεια τους, ισχυρίζονταν ότι αυτή η νόσος είναι ιερή. Με την επινόηση κατάλληλων επιχειρημάτων, καθιέρωσαν μια θεραπεία χρησιμοποιώντας εξαγνισμούς και μαγικά μέσα και απαγορεύοντας τα λουτρά και πολλά φαγητά, ακατάλληλα για άρρωστους ανθρώπους».\nΜερικά παραδείγματα μιλούν από μόνα τους για τα ακραία μερικές φορές συναισθήματα έρωτα, πάθους, αγωνίας και μίσους που αποπνέουν τα κείμενα των μαγικών παπύρων και πινακίδων. Σ’ έναν ελληνικό πάπυρο που βρέθηκε στην πόλη Χαουάραχ της Αιγύπτου καταγράφεται ένα ξόρκι με τον σαφή στόχο να προκαλέσει σε κάποιον Ευτυχή, γιο της Ζωσίμης, έρωτα για μια γυναίκα της οποίας το όνομα δεν διαβάζεται. «Όπως ο Τυφώνας είναι εχθρός του Ήλιου, έτσι να καεί και η ψυχή του Ευτυχούς, γιου της Ζωσίμης, από έρωτα για την… κόρη της… Διούς. Ο Αβράσαξ να κάψει την καρδιά και την ψυχή του Ευτυχούς, από έρωτα γι’ αυτόν, τον Ευτυχή, τον γιο της Ζωσίμης, αμέσως, γρήγορα, γρήγορα, αυτή τη στιγμή, σήμερα κιόλας. Ο Αδωνάι να κάψει την ψυχή του Ευτυχούς, καθώς και την καρδιά του, από έρωτα για την…, την κόρη της…, αμέσως, γρήγορα, αυτή τη στιγμή, σήμερα κιόλας». Η αναφορά ξένων θεοτήτων και δαιμόνων σε ένα ελληνικό κείμενο είναι χαρακτηριστική για τις επιδράσεις από την Ανατολή στα ελληνικά μαγικά κείμενα, ενώ η αδέξια και ακατέργαστη γλώσσα, γεμάτη στερεότυπες εκφράσεις αποδεικνύει ότι ο μάγος, στον οποίο απευθύνθηκε η ερωτευμένη γυναίκα, δεν ήταν καθόλου μορφωμένος.\nΜαγικό φυλακτό ελληνορωμαϊκής εποχής με εγχάρακτη παράσταση της αιγυπτιακής θεάς Ίσιδος (Εθνική Βιβλιοθήκη της Γαλλίας). (Πηγή: Περιοδικό Ιστορία Εικονογραφημένη, τεύχος 405, άρθρο «Μάγοι και Μαγεία στην αρχαία Ελλάδα», Τζίνα Καλυβιώτου, σελ. 77)\nΑπό τα ξόρκια του μίσους, τα πιο συνηθισμένα ήταν αυτά που αποσκοπούσαν να χωρίσουν ανήθικα ή παράνομα ζευγάρια. Στην κατηγορία αυτή ανήκει μια πινακίδα που βρέθηκε μαζί με 12 άλλες, στην Κνίδο της Καρίας και χρονολογούνται ανάμεσα στο 300 και το 100 π.Χ. Σε μία από αυτές, μια γυναίκα που ονομάζεται Προσόδιος θέλει να επισύρει την οργή της Δήμητρας, της Κόρης και των θεών που τις συνοδεύουν, εναντίον της αντιζήλου που της έκλεψε τον άνδρα, ενώ είχαν αποκτήσει μαζί πολλά παιδιά. «Η Δήμητρα, η Κόρη και οι θεοί που τις συνοδεύουν να φανούν δυσμενείς προς τη γυναίκα που έκλεψε τον άνδρα της Προσοδίου, τον Νάκωνα, από τα παιδιά τους, αλλά οι θείοι νόμοι να ευνοούν κάθε φορά την Προσόδιο και τα παιδιά της».\nΣε αυτές τις κατάρες μίσους, οι απειλές του θανάτου αφθονούν, ενώ συχνά η φαντασία του συντάκτη αποδεικνύεται ιδιαίτερα άγρια, όπως συμβαίνει στην περίπτωση μιας ελληνικής επιγραφής που βρέθηκε χαραγμένη σε ένα μολυβένιο έλασμα στην Τεμπέσα της Αλγερίας και χρονολογείται πιθανότατα στον 1ο αιώνα π.Χ. Ο συντάκτης της κατάρας πρέπει να είναι άνδρας, έξαλλος, γιατί απατήθηκε, ή γυναίκα που τη θερίζει η ζήλια, γιατί ο σύζυγος ή ο εραστής της την εγκατέλειψε για κάποια άλλη. «Δένω τη Σατουρνίνα, θα δέσω στο πνεύμα της ένα πικρό κακό, τη δένω μαζί με τους απογόνους της. Να μη γνωρίσει παρά πίκρα και φρίκη, ως τη μέρα που η Σατουρνίνα θα φθάσει στα έσχατα όρια του θανάτου. Καταποντίζω τη Σατουρνίνα στην τρέλα, από αυτή τη στιγμή, τώρα, την κόβω κομμάτια ολόκληρη για την αιωνιότητα, γρήγορα, γρήγορα».\nΣτα κείμενα αυτά, η γλώσσα είναι άτεχνη και ακατέργαστη, τόσο ξένη προς τα θαυμαστά επίπεδα εκλεπτυσμένης τελειότητας της ελληνικής γλώσσας που γνωρίζουμε από τα έργα των μεγάλων κλασικών. Η ποιότητα της γλώσσας είναι τόσο κακή, ώστε αβίαστα συνάγεται το συμπέρασμα πως οι συντάκτες των κειμένων προέρχονταν από περιβάλλον χαμηλού μορφωτικού επιπέδου και ανήκαν στα στρώματα των σκλάβων, των φτωχών βιοτεχνών και των μικρεμπόρων. Είναι χαρακτηριστικό ότι στα κείμενα των πινακίδων απαντώνται συχνά οι λέξεις καπηλείον (μαγαζί) και εργαστήριον. Στις περιπτώσεις αυτές, συχνά η κατάρα είχε ως στόχο την εργασία κάποιου ανταγωνιστή.\nΚαμία σχέση φυσικά με την αρμονία και τη μουσικότητα της γλώσσας στα έργα των μεγάλων τραγικών, με την εκπληκτική ακρίβεια και λιτότητα του Θουκυδίδη, με την περίτεχνη τελειότητα των ρητορικών κειμένων. Στα μαγικά κείμενα της αρχαιότητας μπορεί να μην υπάρχει η υφολογική τελειότητα των μεγάλων κλασικών, υπάρχει όμως πάθος, ένταση και αυθορμητισμός. Είναι η γλώσσα των ανθρώπων του λαού, τη ζωή, τα ενδιαφέροντα και τις ανησυχίες των οποίων δεν μπορούμε να καταλάβουμε, μελετώντας τα ψηφίσματα και τις συνθήκες.\nΓι’ αυτούς τους φτωχούς και τους απόκληρους της κοινωνίας, τα μάγια, τα ξόρκια και οι επικλήσεις σε θεούς και δαίμονες που αυτοί είχαν επιλέξει, ήταν μια διέξοδος από τα βάσανα και τις αγωνίες της καθημερινής ζωής, ενώ αποκαλύπτουν μια άλλη Ελλάδα που δεν πρόκειται κανείς να ανακαλύψει, μελετώντας αποκλειστικά τα συγγράμματα των μεγάλων κλασικών.\nΑντρέ Μπερνάρ: Έλληνες μάγοι.\nΟι θρησκείες, Παγκόσμια Μυθολογία (Εκδοτική Αθηνών).\nΠηγή: Περιοδικό Ιστορία Εικονογραφημένη, τεύχος 405, άρθρο «Μάγοι και Μαγεία στην αρχαία Ελλάδα», Τζίνα Καλυβιώτου, σσ. 68 – 77


Θεατρική Ομάδα Στεκιού Μεταναστών – Κοινωνικό Κέντρο / Στέκι Μεταναστών\nΚατηγορία: Θεατρική Ομάδα Στεκιού Μεταναστών\nΔημοσιεύτηκε στισ 5 Νοεμβρίου, 2017 5 Νοεμβρίου, 2017\nΑνοιχτό κάλεσμα θεατρικής ομάδας Στεκιού Μεταναστών\nΜετά από μία αναγκαία περίοδο καλλιτεχνικής αγρανάπαυσης, η Θεατρική Ομάδα Στεκιού Μεταναστών επιστρέφει στη δράση. Την Πέμπτη 9 Νοέμβρη, στις 9 το βράδυ, στο Στέκι Μεταναστών, θα έχουμε την πρώτη πρόβα-συνάντηση, για παλιά και νέα μέλη.\nΗ ομάδα είναι φυσικά ανοιχτή και έτοιμη να δεχθεί με χαρά όσους και όσες -ντόπιους και μετανάστες, ελληνόφωνους και μη- ενδιαφέρονται για το θέατρο και θέλουν να συμμετέχουν. Δεν απαιτείται καμία προηγούμενη γνώση ή εμπειρία (το αντίθετο μάλιστα θα ήταν προτιμότερο). Το μόνο που χρειάζεται είναι διαθεσιμότητα για δουλειά και συνέπεια. Έτσι, η πρώτη συνάντηση θα είναι ανοιχτή για νέα μέλη – αν κάποιος/α θέλει να συμμετέχει αλλά δεν μπορεί τη συγκεκριμένη ημέρα, ας ενημερώσει για να τον καλέσουμε στην επόμενη συνάντηση.\nΣτις πρώτες 10 περίπου συναντήσεις, θα ξεκινήσουμε με ασκήσεις και αυτοσχεδιασμούς, ώσπου να οργανώσουμε ως ομάδα έναν κοινό τρόπο δουλειάς. Την εκπαιδευτική ευθύνη του προγράμματος των πρώτων συναντήσεων, θα την αναλάβουν κάποια από τα παλιότερα μέλη.\nΘα ξεκινήσουμε κατευθείαν με δράση, οπότε ελάτε με φόρμες και καλτσούλες (υποχρεωτικά!). Και όταν λέμε 9, εννοούμε 9 παρά τέταρτο.\nΘεατρική Ομάδα Στεκιού Μεταναστών\nΥΓ. Στην εικόνα βλέπουμε ένα στιγμιότυπο από παλιές δημιουργικές στιγμές της ομάδας 😉\nΔημοσιεύτηκε στισ 27 Νοεμβρίου, 2014 4 Δεκεμβρίου, 2014\n27/11, Πρώτη συνάντηση της Θεατρικής Ομάδας Στεκιού Μεταναστών για την περίοδο 2014-15\nΜετά και την ολοκλήρωση των “Πουλιών” και την αναγκαία ξεκούραση που μεσολάβησε, η Θεατρική Ομάδα του Στεκιού Μεταναστών ξεκινά αγάλι-αγάλι τη φετινή της πορεία. Την Πέμπτη 27 Νοέμβρη, στις 9 το βράδυ, στο Στέκι Μεταναστών, θα έχουμε την πρώτη μας συνάντηση.\nΣτις πρώτες συναντήσεις θα κάνουμε κάποιες εισαγωγικές δράσεις, ασκήσεις και αυτοσχεδιασμούς, για να καταλάβουμε καλύτερα πώς θα εργαστούμε και ταυτόχρονα θα ψάχνουμε μαζί να δούμε με τί θα δουλέψουμε φέτος.\nΗ ομάδα είναι φυσικά ανοιχτή σε όσους και όσες ενδιαφέρονται για το θέατρο και θέλουν να συμμετέχουν, χωρίς να απαιτείται καμία προηγούμενη γνώση ή εμπειρία (το αντίθετο μάλιστα θα ήταν καλύτερο). Το μόνο που απαιτείται είναι διαθεσιμότητα και συνέπεια. Έτσι, η πρώτη συνάντηση θα είναι ανοιχτή, όπως και οι επόμενες 3-4. Μετά, αναγκαστικά, δεν θα είναι εφικτό να συμμετέχει κάποιος εκ των υστέρων.\nΘα ξεκινήσουμε κατευθείαν με δράση, οπότε ελάτε με φόρμες και καλτσούλες. Και όταν λέμε 9, εννοούμε 9 παρά τέταρτο.\nεκ μέρους της συνάντησης των “περσινών”, Νίκος\nFacebook event: https://www.facebook.com/events/360152187491784/\nΔημοσιεύτηκε στισ 24 Ιουνίου, 2014\n“Πουλιά” από τη Θεατρική Ομάδα Στεκιού Μεταναστών\nΗ Θεατρική Ομάδα Στεκιού Μεταναστών παρουσιάζει για πρώτη φορά την παράσταση “Πουλιά”, έναν αυτοσχεδιασμό πάνω στο έργο “Ο συνταγματάρχης πουλί” του Χρίστο Μπόιτσεφ, στην Προφεστιβαλική εκδήλωση για το 17ο Αντιρατσιστικό Φεστιβάλ Κοινωνικής Αλληλεγγύης στο Αμφιθέατρο του Κήπου των Εποχών στη Νέα Παραλία.\nΨΕΥΤΙΚΟΣ ΓΙΑΤΡΟΣ – Αβάζη Μαρία\nΓΙΑΤΡΟΣ – Αγραφιώτη Ανδρονίκη-Παρασκευή\nΗΘΟΠΟΙΟΣ – Βεργούλης Γιώργος-Χρήστος\nΦΕΤΙΣΟΒΑ – Κουκουτσέλου Κατερίνα-Βαρβάρα\nΔΕΚΑΝΕΑΣ – Κουλιούφας Άδωνις\nΠΕΠΑ – Μάρλη Ελένη\nΤΙΤΣ – Ξυνταριανού Μαριάνθη\nΚΛΕΦΤΗΣ – Φουρκιώτης Πασχάλης\nΛΟΧΙΑΣ – Bamogo Jean-Marie\nΠETKO – Ilboudo Philippe\nΣΚΗΝΟΘΕΤΗΣ – Νικήσιανης Νίκος\nΜΟΥΣΙΚΗ ΕΠΙΜΕΛΕΙΑ – Gately Δημήτρης, Πελτέκης Τάσος\nΤα ΠΟΥΛΙΑ είναι ένας αυτοσχεδιασμός εμπνευσμένος από τον Συνταγματάρχη Πουλί του Χρίστο Μπόιτσεφ. Αυτοσχεδιασμός με αφόρμηση ένα κείμενο που σχολιάζει σατιρικά μια πραγματικότητα τραγική και κωμική ταυτόχρονα. Μια δύσκολη και συνάμα τρυφερή συνύπαρξη μέσα σ’ ένα εγκαταλελειμμένο ίδρυμα φαίνεται να κυλάει αέναα, πάρα την εμπόλεμη κατάσταση και τις ελλείψεις. Η έλευση, όμως, της γιατρού δημιουργεί αντιδράσεις. Γνωριζόμαστε, και κάπως έτσι μας γνωρίζει και το κοινό. Μια ακόμη αναπάντεχη “έλευση” θα πυροδοτήσει μια ακόμη χιονοστιβάδα αντιδράσεων κι ερωτημάτων. Τι είναι αυτό που δημιουργεί μια ομάδα; Πώς χειρίζεται κανείς μια ομάδα; Τι είναι τρέλα; Τι είναι “φυσιολογικό”; Γιατί ένας ψυχίατρος αποφασίζει να πάει σε ένα απομακρυσμένο ψυχιατρικό άσυλο σε κάποια ορεινή περιοχή των εμπόλεμων Βαλκανίων; Μπορεί ένας κουφός ηθοποιός να παίξει Άμλετ; Πώς γιατρεύεται η ανικανότητα; Σε ποια θερμοκρασία πίνεται η βενζίνη; Ποια είναι η ανώτατη ποινή φυλάκισης για το έγκλημα του ποδοπατήματος; Μπορεί ο γιατρός να γιατρέψει; Τι νούμερο παπούτσι φοράει ο μέσος λύκος; Τα σύνορα υπάρχουν πραγματικά; Τι εκτελωνίζει μια τελωνειακή πόρνη; Γιατί ο ήχος δεν λειτουργεί; Μιλάνε οι γέροι συνταγματάρχες; Πού πήγε το κρασί; Πραγματικότητα και θεατρικότητα σε ένα μπρα-ντε-φερ στην καρδιά μιας παράλογης λογικής. Αποφάσεις που θα αλλάξουν τη ζωή μας πρέπει να ληφθούν εδώ και τώρα. Προς τα που πετάνε τα πουλιά? Μπορεί το θέατρο να δώσει πραγματικές λύσεις; Πότε θα επιστρέψουν τα πουλιά από το νότο;\nΣτις αρχές της δεκαετίας του ’90, μετά την πτώση του τείχους του Βερολίνου, η Βουλγαρία αντιμετωπίζει μια νέα οικονομική πραγματικότητα ενώ, παράλληλα, δημιουργούνται δεκάδες νέα πολιτικά κόμματα. Αυτή η έξαρση της πολιτικοποίησης (υπήρχαν περίπου 200 πολιτικοί σχηματισμοί σε μια δεδομένη στιγμή) εμπνέει τον Μπόιτσεφ να γράψει σατιρικά κείμενα και σενάρια. Συμμετέχει σε τηλεοπτικές εκπομπές και κατεβαίνει στις προεδρικές εκλογές του 1996, με μια εκστρατεία που χαρακτηρίζεται από κωμικά πολιτικά δρώμενα στους δρόμους της πόλης και στους χώρους του περιθωρίου. Μέσα από την κριτική της γελοιότητας των νέων πολιτικών ηθών, ο Μπόιτσεφ σκιαγραφεί με τρυφερότητα μια καρικατούρα των απλών ανθρώπων, εκείνων που εξορίζονται από τον κόσμο, σαν να είναι υπερβολικά μεγάλος για τα μέτρα τους. (Από το πρόγραμμα του Φεστιβάλ της Αβινιόν)\nΗ Θεατρική Ομάδα του Στεκιού Μεταναστών δημιουργήθηκε το σωτήριο έτος 1206 μ.Χ., ένα όμορφο πρωί του Ιούνη κοντά στη ροδαυγή, όταν δυο κατώτερα στελέχη της πάλαι ποτέ κραταιάς δυναστείας του Βανζέλ Χαν αποστάτησαν και βροντοφώναξαν αναρωτώμενοι: “Δεν κάνουμε και εμείς μια θεατρική ομάδα;” Περιπλανώμενοι ανά τους αιώνες από τις αχανείς στέπες και τις παγωμένες τούνδρες του βορρά ως τις υγρές ζούγκλες του ισημερινού έγιναν συλλέκτες πολύτιμων στιγμών και εμπειριών, καθώς και του αφάν γκατέ των ηθοποιών του παγκόσμιου θεατρικού στερεώματος. Οι παραστάσεις της ομάδας, “Urupa” (Ιούνιος-Ιούλιος 2012), “Σώπα” (άνοιξη 2013), “Η τιμή της ανταρσίας στη μαύρη αγορά” (Ιούλιος 2013), απέσπασαν τα πιο όμορφα και καλαίσθητα βραβεία της αγοράς και δεν πρόκειται να εκδοθούν ποτέ. Η ομάδα έχει υποστεί πάμπολλες ανακατατάξεις ανάμεσα στα μέλη της και πλέον προσανατολίζεται στο να μην έχει κανένα (εκτός από σκηνογράφο και ίσως σκηνοθέτη). Επιχορηγείται από την Επιτροπή Νέων Μορφών Τέχνης και Κατακρεούργησης Της Αισθητικής. Τα μέλη της ομάδας πλέον δεν ζουν και δεν εργάζονται στο Παρίσι.\nΔημοσιεύτηκε στισ 16 Οκτωβρίου, 2013 16 Μαΐου, 2014\nΚάλεσμα θεατρικής ομάδας στεκιού\n1η συνάντηση της θεατρικής ομάδας του στεκιού την Παρασκευή 18 Οκτωβρίου στις 21:30!


ΑΧΕΠΑ: Έδιωξαν τους ανεμβολίαστους υγειονομικούς και ασθενείς πέθαναν στην αναμονή για ΜΕΘ! – Freedom Press\nαπό Freedompress 18/10/2021, 12:59\nΌπως αποκάλυψε ο κ. Γιαννάκος, από τους 7 διασωληνωμένους ασθενείς οι οποίοι νοσηλεύονταν εκτός ΜΕΘ στο Νοσοκομείο ΑΧΕΠΑ της Θεσσαλονίκης οι τρεις πέθαναν σε απλή κλίνη Covid-19.\nΕνώ άλλοι τέσσερις παραμένουν στο ίδιο νοσοκομείο διασωληνωμένοι, αλλά εκτός Μονάδας Εντατικής Θεραπείας.\n«Οι τρεις που κατέληξαν, αν ήταν στη ΜΕΘ, μπορεί να είχαν καλύτερη τύχη. Πέθαναν διασωληνωμένοι σε απλή κλινική κορωνοϊού», τόνισε.\nΣτην αναμονή για ένα κρεβάτι ΜΕΘ βρίσκονται, σύμφωνα με τον πρόεδρο της ΠΟΕΔΗΝ, διασωληνωμένοι ασθενείς και σε άλλα νοσοκομεία. Συγκεκριμένα, σήμερα άλλοι τρεις διασωληνωμένοι νοσηλεύονται εκτός ΜΕΘ\n(ένας σε απλή κλίνη στην Πνευμονολογική Κλινική και δύο στις χειρουργικές αίθουσες) στο «Παπανικολάου» και άλλοι έξι στο «Παπαγεωργίου», οι οποίοι νοσηλεύονται σε Μονάδα Αυξημένης Φροντίδας.\nΚαι ζήτησε για ακόμη μία φορά την επιστροφή των ανεμβολίαστων υγειονομικών στα νοσοκομεία με δυο rapid tests την εβδομάδα και τήρηση των μέτρων προστασίας, καθώς, όπως είπε:\nΔεν είναι δυνατόν να επιτρέπεται η είσοδος σε ανεμβολίαστους συνοδούς ασθενών με ένα rapid test και να απαγορεύεται στους υγειονομικούς, στους οποίους το τείχος ανοσίας έχει χτιστεί σε ποσοστό πλέον του 95%.\nΩστόσο, υπογράμμισε τη σημασία του εμβολίου και της τρίτης δόσης, καθώς, όπως είπε, όσοι εμβολιάστηκαν στις αρχές του έτους έχουν χαμηλούς τίτλους αντισωμάτων.\nΕπίσης, προέβλεψε πως «σιγά – σιγά θα δούμε να αυξάνονται τα ποσοστά εμβολιασμένων στις ΜΕΘ», αν και, όπως τόνισε, τα συμπτώματα σε όσους έχουν κάνουν το εμβόλιο είναι πιο ήπια.\nΠηγή: ΑΧΕΠΑ: Έδιωξαν τους ανεμβολίαστους υγειονομικούς και ασθενείς πέθαναν στην αναμονή για ΜΕΘ!\nSuper League: Αποτελέσματα και βαθμολογία της 6ης αγωνιστικής\nFreedompress 11/04/2022, 09:55\nFreedompress 09/11/2021, 13:50\nFreedompress 10/02/2021, 16:56


Δένδιας: Θέλουμε άμβλυνση των αρνητικών συνεπειών της Συμφωνίας των Πρεσπών\nΤρίτη, 25 Φεβρουαρίου 2020 12:20:09 ΜΜ\nΑρχική›Ειδήσεις›Πολιτική›Δένδιας: Θέλουμε άμβλυνση των αρνητικών συνεπειών της Συμφωνίας των Πρεσπών\n12:24 - 22 Ιουλ 2019 | Πολιτική\nΗ Συμφωνία των Πρεσπών, οι ελληνοτουρκικές σχέσεις και γενικότερα η εξωτερική πολιτική της κυβέρνησης ήταν τα θέματα στα οποία αναφέρθηκε ο υπουργός Εξωτερικών, Νίκος Δένδιας, μιλώντας στην Ολομέλεια. Παράλληλα χαρακτήρισε ως «αυτονόητη προϋπόθεση» τον τερματισμό των τουρκικών γεωτρήσεων στην Κυπριακή ΑΟΖ για την επανέναρξη των συνομιλιών για λύση το Κυπριακό. Ανακοίνωσε ακόμη πως η πρώτη επίσκεψη του Έλληνα πρωθυπουργού, Κυριάκου Μητσοτάκη, στο εξωτερικό θα γίνει στην Κύπρο στις 29 Αυγούστου.\nΓια τη Συμφωνία των Πρεσπών, ο κ. Δένδιας επισήμανε ότι «είναι γνωστή η θέση μας ότι έπρεπε να ολοκληρωθεί με επωφελέστερο τρόπο για τα εθνικά θέματα. Σκοπός μας είναι να μειωθούν οι αρνητικές συνέπειες. Θα εμβαθύνουμε τις σχέσεις με τον βόρειο γείτονά μας αλλά δεν θα ανεχθούμε φαινόμενα μη τήρησης των δεσμεύσεων».\nΣχετικά με το Κυπριακό, ο υπουργός Εξωτερικών τόνισε πως είναι αυτονόητες προϋποθέσεις της επανέναρξης των διαπραγματεύσεων ο τερματισμός των παράνομων γεωτρήσεων και ερευνών και η απομάκρυνση των πλοίων της Τουρκίας από την κυπριακή αιγιαλίτιδα ζώνη και την ΑΟΖ. Ανακοίνωσε δε την επίσκεψη του πρωθυπουργού, Κυριάκου Μητσοτάκη, στην Κύπρο στις 29 Αυγούστου.\nΟ κ. Δένδιας έστειλε αυστηρό μήνυμα στην Τουρκία επισημαίνοντας πως η Ελλάδα δεν δέχεται απειλές πολέμου και μονομερείς διεκδικήσεις, ενώ ανέφερε ότι «γνώμονας μας είναι το διεθνές δίκαιο».\nΌσον αφορά τα Βαλκάνια, ο υπουργός τόνισε ότι «δεν είναι ο προορισμός μας είναι η γειτονία μας και θα είμαστε παρόντες στις εξελίξεις και θα διεκδικήσουμε ρόλο». «Θα συνεχίσουμε να παρακολουθούμε στενά την πλήρωση των πέντε καίριων προτεραιοτήτων», ανέφερε για την Αλβανία και την έναρξη των ενταξιακών διαπραγματεύσεων.\n«Επιδιώκει να κατοχυρώσει το κεκτημένο της εθνικής συναίνεσης στις κύριες γραμμές της εξωτερικής πολιτικής. Δεν διεκδικεί το μονοπώλιο του πατριωτισμού. Θα σέβεται και θα ακούει την κριτική. Θα αγνοήσει όμως με αίσθημα εθνικής ευθύνης κάθε κραυγή πατριδοκαπηλείας και εθνικολαϊκιστικής έκλαμψης», επεσήμανε ο υπουργός Εξωτερικών για την εξωτερική πολιτική της νέας κυβέρνησης.


Πώς είναι σήμερα το σπίτι της ταινίας «Μερικοί το προτιμούν κρύο»\nΕικόνες που σου θυμίζουν στιγμές του παλιού ελληνικού κινηματογράφου\nΟι κωμωδίες είναι ένα ξεχωριστό και αγαπημένο κεφάλαιο του παλιού καλού ελληνικού κινηματογράφου. Μία από αυτές είναι σίγουρα το «Μερικοί το προτιμούν κρύο». Αμίμητες ατάκες που έχουν μείνει στην μνήμη των τηλεθεατών έως σήμερα και περνούν από γενιά σε γενιά. Ηθοποιοί με αστείρευτο ταλέντο που κέρδισαν μια θέση στο πάνθεο του κινηματογράφου. Τοποθεσίες από γωνιές της Αθήνας και γενικά της Ελλάδας που κάποιοι από εμάς δεν είχαμε γνωρίσει πώς ήταν στο παρελθόν.\nΌλα αυτά σε ένα μείγμα τέχνης και ιδιαίτερου χιούμορ που μοιάζει να ταιριάζει σε κάθε εποχή. Αυτό που μένει να θυμίζει συχνά αυτές τις παλιές και αγαπημένες ελληνικές ταινίες είναι τα σπίτια που έγιναν τα γυρίσματα. Και αυτό γιατί κάποια από αυτά διατηρούνται ως και σήμερα σχεδόν αναλλοίωτα. Μια τέτοια περίπτωση είναι και το σπίτι που γυρίστηκε η ταινία «Μερικοί το προτιμούν κρύο» με πρωταγωνιστές τη Ρένα Βλαχοπούλου, τον Ντίνο Ηλιόπουλο και τον Κώστα Βουτσά. Αν περάσεις από την περιοχή του Παπάγου μπορείς να σταματήσεις και να το δεις.\nΚαι ποιος δεν θυμάται τον Ντίνο Ηλιόπουλο στο ρόλο του Λάκη. Ο Λάκης, λοιπόν, είναι ένας υπάλληλος σε τράπεζα ο οποίος ταλαιπωρεί την αρραβωνιαστικιά του Μάρθα Καραγιάννη. Κι αυτό γιατί δεν την παντρεύεται λόγω αρχών επειδή δεν έχει παντρέψει ακόμη τις αδερφές του.\nΟι δύο μικρές αδερφές του, τους ρόλους των οποίων έχουν η Ζωή Λάσκαρη και η Χλόη Λιάσκου γνωρίζουν δύο νεαρούς και τους ερωτεύεται. Ωστόσο, η μεγαλύτερη αδερφή, Ρένα Βλαχοπούλου αγαπά τον Γιάννη Βογιατζή χωρίς να το αποκαλύπτει. Έτσι απορρίπτει κάθε μνηστήρα που της παρουσιάζουν.\nΟ Λάκης πιέζεται αφόρητα από τους τέσσερις αδελφούς της αγαπημένης του για να ορίσουν την ημερομηνία του γάμου. Μέσα από πολλά ευτράπελα και αστείες ατάκες τελικά όλοι καταλήγουν παντρεμένοι και ευτυχισμένοι.\nΠώς είναι σήμερα το σπίτι που γυρίστηκε το «Μερικοί το προτιμούν κρύο»Πολλές από τις σκηνές της ταινίας γυρίστηκαν στο σπίτι του Λάκη στο οποίο έμενε με τις αδερφές του. Χαρακτηριστική είναι η είσοδος από την οποία έφευγε κρυφά τα βράδια. Το ίδιο και το μπαλκόνι με το τραπέζι που συγκεντρωνόταν όλη η οικογένεια. Πώς είναι όμως σήμερα αυτό το σπίτι και πού βρίσκεται. Πρόκειται για την μονοκατοικία που μπορεί να δει κανείς ακόμη και σήμερα στου Παπάγου και συγκεκριμένα στην οδό Αναστάσεως 145.\nΠερνώντας κανείς σήμερα απ’ έξω μπορεί να νομίσει ότι θα δει κάποια σκηνή από την ταινία με τη Ρένα Βλαχοπούλου να παραπονιέται στον μικρό της αδερφό Ντίνο Ηλιόπουλο. Κοιτώντας ακόμη και τις φωτογραφίες θα νιώσεις σαν να μην πέρασε μια μέρα. Ο αθάνατος ελληνικός κινηματογράφος βρίσκεται σε κάθε γωνιά της Αθήνας και μπορείς να σταθείς μπροστά του ανά πάσα στιγμή με θαυμασμό και νοσταλγία…\nΘρόμβωση: 7 «αθόρυβα» συμπτώματα που πρέπει να γνωρίζετε Διαβάστηκε 10'' πριν\nΟι υποψηφιότητες για τις χρυσές σφαίρες Διαβάστηκε 19'' πριν\nΟ κόσμος μας αλλάζει: «Συμμαχία» τεχνητής νοημοσύνης από τις μεγαλύτερες εταιρείες τεχνολογίας Διαβάστηκε 34'' πριν\n10 τραγούδια Gladys Knight που έγινε 76 ετών Διαβάστηκε 42'' πριν